ET Euroopa Liidu Teataja C 51/2

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2005/C 51/02)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

KOMISJONI MÄÄRUS (EMÜ) nr 2081/92

“JAMÓN DE TREVÉLEZ”

EÜT IT/00309/20.8.2003

KPN ( ) KGT ( X )

Käesolev kokkuvõte on koostatud teavitamise eesmärgil. Põhjalikumat teavet eelkõige asjaomaste kaitstud päritolunimetuste või kaitstud geograafiliste tähiste hulka kuuluvate toodete tootjate kohta on võimalik saada riiklikest või Euroopa Komisjoni talituste spetsifikaatidest. (1)

1. Liikmesriigi vastutav talitus:

Nimi: Subdirección General de Sistemas de Calidad Diferenciada. Dirección General de Alimentación. Secretaría General de Agricultura y Alimentación del Ministerio de Agricultura, Pesca y Alimentación de España. Aadress: Paseo Infanta Isabel 1, E-28071, MADRID

2. Taotlejate rühm:

2.1 Nimi: ASOCIACIÓN DE INDUSTRIALES DEL JAMÓN DE TREVÉLEZ 2.2 Aadress: Ayuntamiento de Trevélez, s/n 18417 Trevélez (Granada), ESPAÑA Telefon: 34 95 88 58 534 Faks: 34 95 82 54 729 2.3 Liikmed: tootjad/töötlejad (x) muud ( )

3. Toote liik:

Sink – klass 1.2. Lihatooted (kuumtöödeldud, soolatud, suitsetatud… jne)

4. Spetsifikatsioonid:

(artikli 4 lõikes 2 sätestatud nõuete kokkuvõte)

4.1. Nimi:

“Jamón de Trevélez”

4.2. Kirjeldus: Ümara kujuga sink, kamara ja jalaga. Kuivatatud vähemalt 14, 17 või 20 kuud, sõltuvalt iga singi elusmassist. Liha on punast värvi ja lõigates läikiv, rasv osaliselt infiltreerunud lihaskudedesse. Singil on õrn maitse ja see on kergelt soolatud. Rasv on kleepuva konsistentsiga ja läikiv, kollakasvalge ning meeldiva maitsega.

4.3. Geograafiline piirkond: Tootmispiirkond asub Granada provintsi idaosas, Sierra Nevada Rahvuspargi lõunaküljel, kus sellised tegurid nagu kõrgus (üle 1200 meetri), taimestik, temperatuur ja niiskus annavad tootele ainulaadsed omadused, mida sellele tootele on traditsiooniliselt omistatud. Piirkond koosneb Trevélezi, Juvilesi, Busquístari, Pórtugosi, La Tahá, Bubióni, Capileira ja Bérchulesi haldusüksustest.

4.4. Päritolutõend: Seajalad, millest kavatsetakse toota kõnealust kaitstud päritolunimetusega sinki, nummerdatakse ja märgistatakse pitseriga, mida kontrollib reguleeriv asutus. Reguleeriv asutus kontrollib igas tootmispiirkonnas asuvas ettevõttes, et kõik pitseriga märgistatud liha jaotustükid vastaksid kaitstud päritolunimetusega singi suhtes kehtestatud nõuetele. Sinki töödeldakse ettevõtetes, mis on loetletud reguleeriva asutuse liha soolamise ja kuivatamise ettevõtete registrites.

4.5. Tootmismeetod: Kaitstud päritolunimetusega singiks töötlemiseks ettenähtud seakintsude tootmiseks sobiv liha pärineb sigadelt, mis on saadud Landrace, Large White and Duroc-Jersey tõugude ristanditelt.

Seakintsud saadakse kastreeritud isasloomadelt või emasloomadelt, mille poolkileja lihaskoe pH jääb 5.5 ja 6.4. vahele. pH tase määratakse vähemalt 24 tundi pärast looma tapmist. Seakintsu elusmass peab olema üle 11,3 kg. Seakintsud transporditakse tapamajast kuivatamis- ja laagerdamishoonetesse sõidukites, mis vastavad asjaomastele standarditele ja kõnealuseid seakintse ladustatakse sel moel, et kui need pannakse soolamisseadmesse, on liha sisetemperatuur 1 oC ja 3 oC vahel ja vähem kui 4 oC mõõdetuna1 cm sügavusel pindmisest kihist.

Kõik kaitstud päritolunimetusega singiks töötlemiseks ettenähtud seakintsud saavad ettevõttelt nummerdatud pitseri, millega tagatakse, et neil toodetel on õigus kuuluda kaitstud päritolunimetusega toodete hulka. Pitserid paigutatakse nii, et neid poleks võimalik taaskasutada. Neid kontrollib reguleeriv asutus ja juhul, kui konkreetne liha jaotustükk arvatakse mistahes töötlemisetapis kaitstud päritolunimetuse alla mittekuuluvaks, tunnistatakse selle pitser kehtetuks ja eemaldatakse.

Reguleeriv asutus määrab kindlaks pitseri tüübi, vormi ja suuruse ja kehtestab pitseri kinnitamise eeskirjad, et tagada selle nähtavus ja loetavus igas töötlemise etapis. Amet väljastab vähemalt 3 tüüpi erinevaid pitsereid, mis vastavad järgmistele elusmassi kategooriatele:

Seakintsud, mis kaaluvad 11,3 kuni 12,3 kg.

Seakintsud, mis kaaluvad 12,3 kuni 13,5 kg.

Seakintsud, mis kaaluvad rohkem kui 13,5 kg.

Reguleeriv asutus kontrollib igas ettevõttes, et pitseritega singid vastaksid kaitstud päritolunimetusega singisuhtes kehtestatud nõuetele – kõik nõuetele mittevastavad singid arvatakse kaitstud päritolunimetusega toodete hulgast välja ja nende pitser tunnistatakse kehtetuks.

Töötlemisetapid:

Soolamine:

Soolamise eesmärk on immutada lihaskude soolaga, et saavutada singi dehüdratatsioon ning selle täiuslik säilimine.

Pesemine:

Pärast soolamist pestakse liha värske veega, et eemaldada singi pinnalt soolajäägid.

Pärast soolamist:

Kõnealune etapp toimub tavalises keskkonnas, mille eesmärgiks on sink aeglaselt ja järkjärguliselt kuivatada, et saavutada soola ühtlane jaotus liha lihaskoes.

Kuivatamine/ laagerdumine:

Kaalu järgi klassifitseeritud liha paigutatakse kuivatusruumidesse, kus see ripub tavalistes temperatuuri- ja niiskusetingimustes.

Kogu protsessi jooksul peavad singid kokku tõmbuma vähemalt 35 % võrra või kuivama vähemalt 3 kuud kauem miinimumist, mis on sätestatud igale kaalukategooriale, mis määratakse kindlaks seakintsude vastuvõtmise ajal.

4.6. Seos piirkonnaga:

Ajalooline seos:

Jamón de Trevélez on tuntud Alpujarra mäestikupiirkonnas ja seda on kõnealuse piirkonnaga seostatud üle 200 aasta. Arvukad bibliograafilised viited selle toote kohta pärinevad juba 19. sajandist, neist märkimisväärsemaks võib pidada Jamón de Trevélezi kvaliteedi tunnustamist Hispaania kuninganna Isabel II poolt 1862. aastal. Praegu asub selles piirkonnas palju ettevõtteid, mis on spetsialiseerunud selle singisordi tootmisele juba üle 50 aasta.

Looduslik seos:

Jamón de Trevélezi erilised organoleptilised omadused tulenevad selle tootmise piirkonna looduslikest tingimustest (Sierra Nevada Rahvuspargi madalamas keskosas). Sealne keskkonna, kliima ja taimestiku koosmõju soodustab erilise bakteri arengut, mis on vajalik singi saamiseks. 1200 kuni 1900 meetri kõrgusel, kus toodetakse Jamon de Trevélezi, asub piirkond, kust võib leida Sierra Nevadale iseloomulikke iilekstammesid ja arvukaid pärismaiseid taimeliike. Piirkonna kliima kohta võib öelda, et 1200 meetri ja Sierra Nevada tippude vahele jääv ala on külm, kus talvel on palju lund ja suvel valitsevad jahedad temperatuurid.

4.7. Kontrolliasutus:

Nimi: Consejo Regulador de la Denominación Específica “Jamón de Trevélez”. Aadress: Plaza Francisco Abellan s/n 18417 Trevélez-Granada, ESPAÑA Telefon: 34 95 88 58 582 Faks: 34 95 88 58 903

Reguleeriv asutus vastab standardi EN-45011 nõuetele.

4.8. Märgistus: Tootele peab olema märgitud “Denominación Específica Jamón de Trevélez”. Etikettide kasutusloa annab reguleeriv asutus. Nummerdatud lisaetiketid annab välja reguleeriv asutus.

4.9. Siseriiklikud nõuded:

— 2. detsembri 1970. aasta seadus 25/1970, millega sätestatakse eeskirjad viinamarjaistandustele, veinile ja piiritusjookidele;

— 23. märtsi 1972. aasta dekreet 835/1972, millega sätestatakse seaduse 25/1970 üksikasjalikud eeskirjad.

— 25. jaanuari 1994. aasta korraldus, millega täpsustatakse Hispaania õigusaktide ja nõukogu 14. juuli 1992. aasta määruse (EMÜ) nr 2081/92 (põllumajandustoodete ja toiduainete geograafiliste tähiste ja päritolunimetuste kaitse kohta) vahelist korrelatsiooni.

— 22. oktoobri 1999. aasta kuninglik dekreet, millega sätestatakse ühenduse kaitstavate geograafiliste tähiste ja päritolumärgistuste registri registreerimistaotluste menetlemise protseduur.

(1) Euroopa Komisjon – põllumajanduse peadirektoraat – põllumajandustoodete kvaliteedipoliitika osakond – B-1049, Brüssel.